Dr Peres isch vo 1984 bis 1986 dr achte  Ministerpräsident vo Israel gsi und wider für e churzi Ziit vo 1995 bis 1996 noch dr Ermordig vom Jitzchak Rabin. Er isch au dr stellverträtend Regierigschef und Ussenminister in der Regierig vom Ariel Scharon vo 2001 bis 2002 gsi. Vom Januar 2005 aa isch er wider Vize-Ministerpräsident in de Regierige vom Ariel Scharon und Ehud Olmert gsi. Am 13. Juni 2007 isch er vo dr Knesset zum nünte Staatspräsident vo Israel as Nochfolger vom Mosche Katzaw gewehlt worde. Dr Peres het siini siibejöhrigi Amtsziit am 15. Juli 2007 agfange.